Plan i program aktivnosti tima školske i sveučilišne medicine u osnovnim školama, tijekom školske godine 2019/2020.

**1. Posjet školi i epidemiološki izvid** ( ***na početku školske godine***) uz ispunjavanje propisanog obrasca.

**2. Sistematski pregledi**

Provode se u svrhu praćenja rasta i razvoja te kontrole zdravstvenog stanja i utvrđivanja poremećaja zdravlja.

U sklopu sistematskih pregleda obavljaju se i neki od screeninga ( rast i razvoj, oštrina vida, krvni tlak, bolesti lokomotornog sustava, gušavost, spolni razvoj, ponašanje i prilagodba na školu, rizične navike i ponašanje, mentalno zdravlje), te kod učenika/ca osmih razreda utvrđivanje ev. kontraindikacija za odabir pojedinih zanimanja pri upisu u srednju školu i profesionalna orijentacija .

1. sistematski pregled za djecu **prije upisa u prvi razred** (***od 01.02. do 30.06.2020.***),
2. sistematski pregledi za **učenike \* 5.r. o.š**. (***II polugodište***),u ambulanti školske i sveučilišne medicine uz pratnju razrednika/profesora, obavjest ide preko razrednika
3. sistematski pregledi **učenike 8.r.o.š.** (***I polugodište***) u ambulanti školske i sveučilišne medicine uz pratnju razrednika/profesora, obavjest ide preko razrednika

U sklopu sistematskih pregleda se obrađuju teme **zdravstvenog odgoja** sukladno uzrastu i programu.

Sistematski pregled je praćen i individulanim **savjetovališnim radom**, prema potrebi i upućivanjem na dodatnu obradu specijalista različitih profila ovisno o vrsti problema, poteškoće ili bolesti.

Sastavni dio sistematskog pregleda učenika osmih razreda je i **procjepljivanje** sukladno programu obvezne imunizacije.

**\*** *izraz učenik u ovom Planu i programu nije rodno određen i odnosi se na pripadnike oba spola jednakopravno*

**3. Screening pregledi (probiri)**

Kao zasebne preventivne aktivnosti u sklopu kojih se u rizičnoj populaciji prividno zdravih, pronalaze pojedinci u kojih se sumnja na neku bolest ili poremećaj. Probiri su ili mogu biti praćeni aktivnostima iz domene zdravstvenog odgoja, obvezne imunizacije i savjetovališnog rada.

1. **probir vida i vida na boje za učenike 3.r**.( ***I polugodište***),
2. **probir rasta i razvoja za učenike 3.r**.( ***I polugodište***),
3. **probir kralježnice i stopala za učenike 6.r.**( ***II polugodište***),
4. **probir rasta i razvoja za učenike 6.r**.( ***II polugodište***),
5. **probir oralnog statusa za učenike 6.r. ( *I i II polugodište*) \*\***
6. **probir sluha za učenike 7.r.** (***I polugodište***) ,

**\*\*** u sklopu Nacionalnog programa za preventivu i zaštitu oralnog zdravlja Ministarstva zdravlja RH provodi pilot projekt u našoj županiji tijekom kojeg se želi osigurati kontinuitet dentalne zdravstvene zaštite u svrhu unaprjeđenja oralnog zdravlja Vaše djece.

U sklopu projekta provoditi će se preventivni pregledi kod doktora dentalne medicine za polaznike 6. razreda osnovne škole.

Preventivni pregledi su važni za očuvanje zdravlja zubi Vaše djece i pravovremenog otkrivanja i liječenja karijesa kao i ostalih anomalija zubi te promjena u usnoj šupljini. Na početku školske godine, učenicima/cama biti će uručen obrazac „Zubna putovnica“. Taj obrazac će ispuniti izabrani doktor dentalne medicine određenog učenika, nakon pregleda u svojoj ambulanti.

Ispunjeni obrazac učenici će donijeti nadležnom školskom liječniku nakon obavljenog pregleda, a najkasnije kada budu dolazili na probire u ambulantu školske medicine u 2. polugodištu.

**4. Namjenski preventivni pregledi**

1. pregledi u svrhu **utvrđivanja primjerenog oblika školovanja** kada se za tim ukaže potreba ( npr. neuspjeh učenika ili promjene u zdravstvenom stanju, koje zahtijevaju promjenu oblika školovanja)
2. pregledi u svrhu utvrđivanja **sposobnosti za program iz TZK**

Za svaki prekid pohađanja nastave TZK ili djelomičnu tj. potpunu, privremenu ili trajnu nesposobnost koje traju **duže od** **mjesec dana**, učenik je, sukladno Zakonu, obvezan otići na pregled **nadležnom** **školskom liječniku**. Ondje će se na osnovu pregleda i ev. specijalističke dokumentacije utvrditi sposobnost za pohađanje nastave TZK i dati odgovarajuća preporuka na liječničkoj potvrdi. Nadležni školski liječnik može izdati potvrdu sa preporukom o djelomičnoj ili potpunoj, privremenoj ili trajnoj nesposobnosti za pohađanje nastave TZK. Za periode kraće od mjesec dana potvrde uz nadležnog školskog liječnika, može izdati i odabrani liječnik učenika.

1. pregledi u svrhu **procjene zdravstvenog stanja**, a obzirom na **sudjelovanje na školskim- sportskim natjecanjima**
2. pregled u svrhu **utvrđivanja zdravstvenog stanja i sposobnosti učenika 8.r za upisu u određeno zvanje pri SŠ** uz izdavanje obrasca za tim profesionalne orijentacije pri Zavodu za zapošljavanje i / ili liječničke potvrde o sposobnosti učenika za upis u SŠ. (***VII mjesec 2020.****)*
3. **pregled prije cijepljenja** u svrhu utvrđivanja kontraindikacija, privremenih ili trajnih (*kontinuirano kroz šk.god*.)
4. **ostali pregledi** u svrhu utvrđivanja sposobnosti i kontraindikacija u vezi npr. odlaska na organizirani odmor i sl. (*kontinuirano kroz šk.god.*)

**5. Mjere zaštite od zaraznih bolesti**

**Cijepljenje i docijepljivanje**

1. cijepljenje protiv **ospica, rubeole i zaušnjaka** (MMR), te protiv **dječje paralize** (IPV) za **učenike 1.r. koji nisu iz nekog razloga cijepljeni pri upisu u 1. razred** (***I polugodištu***, učenici dolaze u ambulantu sa roditeljima, obavijest o terminima ide preko učitelja/ice),
2. cijepljenje protiv **difterije, tetanusa i dječje paralize** (DiTe + IPV) za **učenike 8.r.** (pri sistematskom pregledu u ambulanti školske i sveučilišne medicine uz pratnju razrednika, obavjest ide preko razrednika ***I polugodište)***
3. cijepljenje protiv **HPV-a** za **učenike 8.r.**, koje nije obavezno, a obavlja se nakon potpisa roditelja/staratelja na obrascu informiranog pristanka\*

\* Učenici i učenice 8.r. o.š. u ovoj se školskoj godini mogu cijepiti besplatno i dobrovoljno protiv HPV-a. Učenici će prilikom sistematskog pregleda dobiti obrazac-informacijski letak, te će se nakon što roditelj/staratelj potpiše suglasnost cijepiti protiv HPV-a u našoj amulanti sa dvije ili tri doze (ovisno o starosti djeteta).

**Sprječavanje i suzbijanje zaraznih bolesti**

1. kontolni pregled prilikom pojave neke zarazne bolesti u školi npr. streptokokna infekcija (***po potrebi*** *kroz cijelu šk.god.*)
2. poduzimanje manjih protuepidemijskih intervencija npr. prevencija pedikuloze... (***po potrebi*** *kroz cijelu šk.god.*)

c) suradnja sa djelatnicima škole, roditeljima i odjelom epidemiologije pri NZZJZ PGŽ

**6. Zdravstveni odgoj**

1. za **učenike 1 r.**- Pravilo pranje zuba po modelu (***II polugodište***)
2. za **učenike 3.r.** – „Skrivene kalorije“ (***I polugodište***)
3. za **učenike 5.r.**- „Promjene vezane uz pubertet i higijena“ (***II polugodište***)
4. za **učenike 8.r.** – „Profesionalna orijentacija“ u sklopu sistematskog pregleda (***I polugodište***)
5. za **roditelje učenika 8.r.** - „Doborovoljno cijepljenje protiv HPV-a“ na roditeljskom sastanku (***I polugodište***)

Zdravstveni se odgoj provodi sa učenicima, roditeljima i profesorima, sukladno potrebama i prema dogovoru, a u obliku predavanja, radionica, interaktivnih igara i igraonica i dr.

**7. Savjetovališni rad**

Savjetovališni rad u svrhu pomoći i rješavanju temeljnih problema s kojima se sreću djeca, njihovi roditelji, staratelji i učitelji:

* prilagodba na školu, školski neuspjeh, poremećaji ponašanja, problemi razvoja i sazrijevanja, kronični poremećaji zdravlja, planiranje obitelji, zlouporaba droga i dr. oblici ovisnosti, problemi mentalnog zdravlja i dr.
* konzultacije s profesorima i stručnim suradnicima škole,
* aktivna skrb za učenike sa kroničnim poremećajima zdravlja,
* skrb o djeci sa rizicima po zdravlje ,
* skrb o djeci sa ometenošću u psihičkom ili fizičkom razvoju.

1. **Ostalo**
   1. uključuje aktivnosti koje su sastavni dio **projekata** koji su sukladno interesu zajednice prepoznati i financirani iz različitih osnova ( gradovi, općine, županija...), o čemu će dakako ovisiti i njihovo provođenje.
   2. Aktivnosti koje se provode sukladno našem dogovoru, a obzirom na prepoznavanje „problema“ u određenoj školskoj populaciji i najčešće su zdravstveno odgojnog karaktera.
2. **Kontakt**

Za što lakše ostvarenje kontakta sa našom ambulantom, možete na Vašim web stranicama ostaviti naše podatke:

**telefon 051/218 620;**

**fax 051/400 270;**

**e-mail adresa: skolska.susak2@zzjzpgz.hr**

Ovo je naš plan i program rada za osnovne škole sukladno Planu i programu mjera specifične i preventivne zdravstvene zaštite za djecu i mladež školske dobi ( NN 30/2002).

Uz srdačne pozdrave,

Vaše, dr.sc.Marijana Turčić, dr.med.

i Anja Del Vechio, mag.sestrinstva

Rijeka, 10.09.2019.